Magyar Tudomány - Solymosi Frigyes - MeRSZ
PhD, Szegedi Tudományegyetem
DOI: 10.1556/2065.179.2018.9.14
(2017). Magyar Tudomány [Digitális kiadás.] Budapest: Akadémiai Kiadó Letöltve: https://mersz.hu/?xmlazonosito=matud_f10389_p6#matud_f10389_p6 (2019.03.21.)
Magyar Tudomány (Budapest: Akadémiai Kiadó, 2017.), letöltve: 2019.03.21. https://mersz.hu/?xmlazonosito=matud_f10389_p6#matud_f10389_p6
87 éves korában, 2018. július 22-én elhunyt Solymosi Frigyes, a Szegedi Tudományegyetem professor emeritusa, akadémikus, az Academia Europae tagja, Széchenyi-díjas, és számos egyéb díjjal és kitüntetéssel elismert kémikus, Szeged város díszpolgára. A heterogén katalízis, a szilárdtest kémia, a felületkémia és a reakciókinetika kutatója. A hír hivatalosan ennyi, de nekünk, egykori tanítványoknak, munkatársaknak ez természetesen egész mást jelent. Nekünk, ami korábban természetes volt, kezdetben a gyakori, esetenként mindennapi többórás diszkusszió, később a rendszeres megbeszélések és az utóbbi években a közös ebédek, az ma már csak emlék. Tőle tanultunk meg „dolgozni”, hiszen számára örömet jelentett a munka, az új megismerése és közzététele. Éveken át megünnepeltük, ha a szakterületünk legjobb folyóirataiban elfogadták egy-egy közleményünket. Büszke volt arra, hogy dolgozataira több mint tízezer hivatkozást kapott, és hogy az Applied Catalysis című folyóirat 1998-ban a katalízis és felülettudománnyal foglalkozó több mint százezer kutató közül a 11. helyre sorolta. Bennünket is arra tanított, hogy az a közlemény, melyre nem hivatkoznak, az olyan, mintha meg sem íródott volna. Megkövetelte, magát sem kímélve, a teljesítményt, és mindig arra biztatott, hogy ne hagyjunk félbe semmit. Emlékszem, egy alkalommal, Szilveszter napján, a kísérletet nem tudtuk időben befejezni, ezért bejött a laborba, és azt mondta, ha ti itt vagytok, akkor én sem megyek haza.
(2017). Magyar Tudomány [Digitális kiadás.] Budapest: Akadémiai Kiadó Letöltve: https://mersz.hu/?xmlazonosito=matud_f10389_p7#matud_f10389_p7 (2019.03.21.)
Magyar Tudomány (Budapest: Akadémiai Kiadó, 2017.), letöltve: 2019.03.21. https://mersz.hu/?xmlazonosito=matud_f10389_p7#matud_f10389_p7
Mindig pontosan tudta, érezte, hogy milyen témával kell foglalkozni. Kutatómunkája során kezdetben, még Szabó Zoltán javaslatára, katalízissel foglalkozott, majd érdeklődése a szilárd fázisú reakciók, a halogén-oxosav sók termikus vizsgálata felé fordult. (Ez a téma egy laikus számára teljesen elméleti jellegű, de megjegyzem, ilyen típusú vegyületek a rakéták szilárd fázisú hajtóanyagai.) A 70-es évektől kezdve ismét részben katalízissel kezdett foglalkozni, munkatársaival a természetben nagy mennyiségben előforduló gázok (szén-dioxid, metán) katalitikus átalakításának lehetőségeit vizsgálta. Ebben az időszakban kezdte meg egy hazánkban akkoriban új kísérleti módszer meghonosítását, amellyel a szilárd anyagok felületét és az ott lejátszódó folyamatokat tanulmányozhatjuk.
(2017). Magyar Tudomány [Digitális kiadás.] Budapest: Akadémiai Kiadó Letöltve: https://mersz.hu/?xmlazonosito=matud_f10389_p8#matud_f10389_p8 (2019.03.21.)
Magyar Tudomány (Budapest: Akadémiai Kiadó, 2017.), letöltve: 2019.03.21. https://mersz.hu/?xmlazonosito=matud_f10389_p8#matud_f10389_p8
Számos neves külföldi intézetben dolgozott, összesen majdnem kilenc évet. Megjegyzem, ezen idő alatt is szoros kapcsolatot tartott munkatársaival, ötleteivel, tapasztalatával segítette a munkájukat. Nemzetközi elismertségét jól jelzi az is, hogy bármilyen konferencián is vettem részt, ha ő nem volt ott, akkor mindig többen is érdeklődtek, hogy „Fritz” hogy van, mivel foglalkozik, mit csinál.
(2017). Magyar Tudomány [Digitális kiadás.] Budapest: Akadémiai Kiadó Letöltve: https://mersz.hu/?xmlazonosito=matud_f10389_p9#matud_f10389_p9 (2019.03.21.)
Magyar Tudomány (Budapest: Akadémiai Kiadó, 2017.), letöltve: 2019.03.21. https://mersz.hu/?xmlazonosito=matud_f10389_p9#matud_f10389_p9
A rendszerváltás után különböző publicisztikákban nyilvánosan is kifejtette véleményét a közéleti problémákról, és ezáltal lett ismert a szakmai berkeken túl is, szélesebb körben. Érdekes volt, hogy az utóbbi években gyakorta egy-egy őt foglalkoztató közéleti kérdést ebéd közben vagy a szegedi Dóm téren sétálva megvitattunk, és néhány nap múlva olvashattam határozott véleményét az adott témáról valamelyik újságban. Büszke volt arra, hogy írásait a szerkesztők általában örömmel fogadták. Mindig hangsúlyozta, hogy ezeket a cikkeket a hétvégeken veti papírra, mert hét közben csak a kutatási témáival foglalkozik.
(2017). Magyar Tudomány [Digitális kiadás.] Budapest: Akadémiai Kiadó Letöltve: https://mersz.hu/?xmlazonosito=matud_f10389_p10#matud_f10389_p10 (2019.03.21.)
Magyar Tudomány (Budapest: Akadémiai Kiadó, 2017.), letöltve: 2019.03.21. https://mersz.hu/?xmlazonosito=matud_f10389_p10#matud_f10389_p10
Mindig tele volt tervekkel, a legutolsó időkig is folyamatosan dolgozott. Távoztával egy sikeres kutatóval, határozott, véleményét nyíltan kimondó, színes egyéniséggel lett szegényebb társadalmunk.
(2017). Magyar Tudomány [Digitális kiadás.] Budapest: Akadémiai Kiadó Letöltve: https://mersz.hu/?xmlazonosito=matud_f10389_p11#matud_f10389_p11 (2019.03.21.)
Magyar Tudomány (Budapest: Akadémiai Kiadó, 2017.), letöltve: 2019.03.21. https://mersz.hu/?xmlazonosito=matud_f10389_p11#matud_f10389_p11
Professzor úr, emlékedet nemcsak dolgozataid és cikkeid, hanem tanítványaid és munkatársaid is megőrzik!
(2017). Magyar Tudomány [Digitális kiadás.] Budapest: Akadémiai Kiadó Letöltve: https://mersz.hu/?xmlazonosito=matud_f10389_p13#matud_f10389_p13 (2019.03.21.)
Magyar Tudomány (Budapest: Akadémiai Kiadó, 2017.), letöltve: 2019.03.21. https://mersz.hu/?xmlazonosito=matud_f10389_p13#matud_f10389_p13